Vanhanaikainen ruuvipaalu puuvarrella
**Ruuvipaalu** (Kierrepaalu , Porapaalu) on teräspaalu, joka rakentuu teräsputkesta sekä paalun kärjessä olevasta kierrelaipasta. Ruuvipaalut asennetaan maahan kiertämällä, jolloin ruuvipaalun kierrelaippa vetää paalun maahan, Kun ruuvipaalun kierrelaippa kierretään routarajan alapuolelle, ei erillistä routaeristystä tarvita. Ruuvipaalun kierrelaippa ankkuroi tällöin paalun routimattomaan maaperään, jolloin perustus pysyy paikoillaan pintamaan routimisesta huolimatta. Paalun juuressa oleva kierrelaippa antaa ruuvipaalulle tavallista putkipaalua suuremman pinta-alan, ja näin myös korkeamman kantavuuden ja vetolujuuden.

Ruuvipaaluja on saatavana sekä käsinasennettavaa- etä koneasennettavaa mallia. Käsinasennettavat-ruuvipaalut ovat tarkoitettu pääasiassa kevytrakentamiseen, ja ne on mahdollista kiertää maahan rautakankea tai muuta vipuvartta hyväksikäyttäen. Käsinasennettavien-ruuvipaalujen kierrelaipan halkaisija on yleisesti 150mm ja paalut on varustettu piikkimäisellä kärjellä, joka vähentää asentamisessa tarvittavaa painatusta. Parhaimmissa käsinasennettavissa ruuvipaaluissa kärki on paremman kestävyyden vuoksi sorvattu, ja kärki ei ole pelkästään terävä, vaan voimakkaasi toispuoleisesti viistottu jolloin mahdollisesti eteen osuva kivi muljahtaa kierrettäessä sivuun. Yleisimmät käsinasennettavien-ruuvipaalujen käyttökohteet ovat; terassien, aitojen, laitureiden ja varastojen perustukset. Vaikka sinkityksellä saavutetaan riittäväkorroosionesto, on hyvin yleistä että näkyville jäävät paalut esimerkiksi polttomaalataan esteettisistä syistä. Tällaisia kohteita on mm. laiturien paalut sekä postilaatikkoryhmien kiinnityspaalut.*lähde?*

Hand-wound screw-pile tip with a beveled spike.
Moderni käsinkierrettävän teräskierrepaalun kärki

Koneasennettavat-ruuvipaalut soveltuvat omakotitalojen, kesämökkien, hallien, meluaitojen ym. suurehkojen rakennusten perustuksiksi. Koneasennettavat-ruuvipaalut asennetaan maahan kaivinkoneella tms. työkoneeseen kytketyn maaporan avulla. Koneasennuksella paalut saadaan asennettua myös kovempiin ja karkeampiin maalajeihin kuin käsinasennettaessa.*lähde?*

Ruuvipaalujen putken kokoa sekä kierrelaippojen halkaisijaa voidaan muokata vastaamaan rakennuskohteen asettamia kantavuusvaatimuksia. Myös paalun seinämävahvuus voi vaihdella, ja yleisesti ohuella seinämällä valmistetut ruuvipaalut toimitetaan kuumasinkittyinä ja paksuseinämäiset ilman pintakäsittelyä. Useimpia paaluja voidaan tarpeen mukaan jatkaa paikan päällä erityisillä jatkoputkilla, jotka kiinnitetään kierrepaaluun pulteilla. Tarvittaessa ruuvipaalut voidaan varustaa myös useammalla kuin yhdellä kierrelaipalla vaadittavan kantokyvyn saavuttamiseksi. Ruuvipaalujen kantavuuden varmistus tehdään yleensä asennuksen aikaisella momentti-mittauksella tai PDA-mittauksin.*lähde?*

Noin metrin syvyydellä esiintyy maaperässä anturamaata, tämä on kovaa liettyneen saven ja hienon hiekan seosta. Mikäli maaperässä esiintyy anturamaata, tulee siihen esiporata reikä, joka on kooltaan putken halkaisijan kokoinen ja tämän jälkeen ruuviperustus voidaan kiertää paikalleen. Ruuviperustuksen poraaminen on mahdollista myös asfaltin läpi tai kivettömään maahan koneellisesti.

Standardin SFS-EN 1090-1+A1 siirtymäaika päättyy 1.7.2014, jonka jälkeen CE-merkintä on pakollista standardin piiriin kuuluvilla rakenteilla ja tuotteilla. CE-merkintä koskee tehdasvalmisteisia teräskokoonpanoja, mutta myös rakennustyömailla tehtävät hitsaukset sekä muut teräksien muokkaus- ja valmistustoimet on tehtävä noudattaen standardia EN 1090-2+A1

1. ↑  Ruuvipaalu käy raskaankin talon alle - Rakennusmaailma *Rakennusmaailma*.  15.9.2014. Viitattu 24.5.2017.
2. ↑   *ruuvipaalu-online.com*. Viitattu 24.5.2017.
3. ↑  Ruuvipaaluperustus, vaihtoehtoinen perustamistapa. Opinnäytetyö *Opinnäytetyö. SeAMK*. Tony Holappa. Viitattu 24.5.2017.
4. ↑   *ruuvipaalu-online.com*. Viitattu 24.5.2017.

Katso myös
----------

* Paalu
* Paalutus
* Kaivinpaalu